കെ.കെ.െഎ.സി സമ്മര് സക്സസ് 2021 സമാപിച്ചു കുവൈത്ത് സിറ്റി: കുവൈത്ത് കേരള ഇസ്ലാഹി സെന്റര് വിദ്യാഭ്യാസ വിഭാഗത്തിെന്റ ആഭിമുഖ്യത്തില് ജൂലൈ, ആഗസ്റ്റ് മാസങ്ങളിലായി സമ്മര് സക്സസ് 2021 എന്ന പേരില് നടത്തിയ സമ്മര് വെക്കേഷന് മദ്റസ സമാപിച്ചു. സമാപന ഭാഗമായിഡയറി റീഡിങ്, കാര്ഡ് വായന, സ്റ്റോറി ടെല്ലിങ്, ന്യൂസ് റീഡിങ്, ആക്ഷന് സോങ്, പദ്യംചൊല്ലല്, സംഘഗാനം, സിംഗിള് സോങ്, ഖുര്ആന് പാരായണം, ഫണ്ണി ക്വിസ്, എന്വയണ്മെന്റ് പ്രസേന്റഷന് എന്നീ പരിപാടികള് നടത്തി. അബ്ബാസിയ, സാല്മിയ, ഫര്വാനിയ, ഫഹാഹീല്, ജഹറ എന്നീ ഇസ്ലാഹി മദ്റസകളിലെ വിദ്യാര്ഥി, വിദ്യാര്ഥിനികള് ഒാണ്ലൈനായാണ് പരിപാടി അവതരിപ്പിച്ചത്. കെ.കെ.ഐ.സി പ്രസിഡന്റ് പി.എന്. അബ്ദുല് ലത്തീഫ് ഉദ്ഘാടനം ചെയ്തു. ശരീഫ് മൗലവി കാര മുഖ്യാതിഥിയായി. കെ.കെ.ഐ.സി വിദ്യാഭ്യാസ സെക്രട്ടറി അബ്ദുല് അസീസ് നരക്കോട് സംസാരിച്ചു. അബ്ദുസ്സലാം സ്വലാഹി, ഷബീര് സലഫി, സ്വാലിഹ് സുബൈര്, ഷാജു ചെമ്മനാട് എന്നിവര് പരിപാടി നിയന്ത്രിച്ചു. ഇസ്ലാഹി സെന്റര് ജനറല് സെക്രട്ടറി സുനാശ് ഷുക്കൂര് സ്വാഗതവും ഓര്ഗനൈസിങ് സെക്രട്ടറി മഹ്ബൂബ് കാപ്പാട് നന്ദിയും പറഞ്ഞു.